കാറ്റില് വീടുകള്ക്ക് നാശനഷ്ടം ഇരിട്ടി: ശക്തമായ കാറ്റില് വീടിന് മുകളില് തെങ്ങ് വീണ് നാശനഷ്ടം. പായം കാടമുണ്ടയിലെ നിട്ടൂര് വീട്ടില് പത്മാവതിയുടെ വീടിന് മുകളിലാണ് തെങ്ങ് കടപുഴകി വീണത്. വീടിന്റെ മേല്ക്കൂരയിലെ ആസ്ബസ്റ്റോസ് ഷീറ്റുകള്ക്കും വാട്ടര്ടാങ്കിന്റെ ചുമരിലും തകരാര് സംഭവിച്ചു. നാട്ടുകാര് ചേര്ന്ന് തെങ്ങ് മുറിച്ചുമാറ്റി. കേളകം: അടയ്ക്കാത്തോട് മേലെ സിറ്റിയിലെ മുതലപ്ര ത്രേസ്യാമ്മയുടെ വീട് കമുക് വീണ് ഭാഗികമായി തകര്ന്നു. ചിമ്മിനിയുടെ ആസ്പറ്റോസ് ഷീറ്റും അടുക്കളയുടെ ഓടും തകര്ന്നു. ഇന്നലെ ഉച്ചയോടെ വീശിയടിച്ച കാറ്റിലാണ് കമുക് വീണത്. പഞ്ചായത്ത് വൈസ് പ്രസിഡന്റ് തങ്കമ്മ മേലെക്കുറ്റ്, സ്റ്റാന്ഡിംഗ് കമ്മിറ്റി ചെയര്മാന് സജീവന് പാലുമി, വാര്ഡ് മെംബര് ബിനു മാനുവല് എന്നിവര് സ്ഥലം സന്ദര്ശിച്ചു.